nvidia/miracl-vision huggingface dataset:
Grand National

Grand National (myös The National) on maailman tunnetuin estelaukkakilpailu. Se järjestetään vuosittain huhtikuun alussa Aintreen kilparadalla, joka sijaitsee Liverpoolissa Englannissa. Grand National on yksi Ison-Britannian suurimmista yksittäisistä urheilutapahtumista. Vuoden 2012 kilpailussa oli yleisöä yli 100 000 henkeä. BBC Onen suoraa lähetystä seurasi Britanniassa 11 miljoonaa katsojaa. Grand National lasketaan Isossa-Britanniassa yhteiskunnallisesti merkittävien urheilutapahtumien joukkoon, joiden pitää olla vapaasti nähtävänä ilmaiskanavilla. Britannian ulkopuolelle se televisioidaan vuosittain yli 140 maahan. TV-katsojia Grand National kerää maailmanlaajuisesti jopa 600 miljoonaa. Kilpailu järjestettiin ensimmäisen kerran vuonna 1839. Eräiden historioitsijoiden mukaan se olisi järjestetty ensimmäisen kerran jo vuonna 1836. Vuosien 1836–1838 kilpailuiden pitopaikasta ei ole kuitenkaan varmuutta, eikä niitä lasketa virallisiksi. Ensimmäisen virallisen Aintreessä juostun Grand Nationalin vuonna 1839 voitti hevonen Lottery
Santa Catalina Island

Satelliittikuva muokkaa - muokkaa wikitekstiä - muokkaa Wikidataa Santa Catalina Island, usein Catalina Island tai pelkkä Catalina, on kallioinen saari Kalifornian rannikolla. Saari on 35 kilometriä pitkä ja enimmillään 13 kilometriä leveä. Se sijaitsee noin 35 kilometrin päässä Los Angelesista. Saaren korkein kohta on Mt. Orizaba -vuoren huippu 639 metrissä. Catalina osana Kalifornian Channel Islands -saaristoa kuuluu Los Angelesin piirikuntaan. Suurinta osaa saaresta hallinnoi Catalina Island Conservancy. Lähes 85 prosenttia saaren asukkaista asuu Avalonissa. Asukkaita kaupungissa on 3728 (2010) ja se on saaren ainoa erillinen paikallishallinto. Toinen asutuskeskus on Two Harborsin kylä pohjoisessa, jossa on 298 asukasta. Saaren asukastiheys on 19,03/km2. Saaressa on runsaasti kvartsia, joten osalla valtamerelle avautuvista rannoista on hopeanharmaata hiekkaa
Jólasveinar

Jólasveinar ['jouːlaˌsvεiˑnar̥] (suom. joulupojat) ovat islantilaisessa kansanperinteessä esiintyvät hahmot, joista on nykyaikana tullut Joulupukin islantilainen versio. Heidän lukumääränsä on vaihdellut vuosien saatossa mutta nykyään heitä katsotaan olevan kolmetoista. Joulupoikia kuvailtiin alun perin ilkikurisiksi tai jopa rikollisiksi kujeilijoiksi, joiden oli tapana varastaa ihmisiltä tai muutenkin ahdistella kansaa (joka koostui silloin lähinnä maalaisviljelijöistä). Kuvaukset vaihtelivat alueittain ja jokainen joulupoika saattoi olla toisella seudulla vaaraton pilailija ja toisella taas murhanhimoinen lapsia syövä hirviö. Heillä jokaisella oli kuvaileva nimi, joista kunkin modus operandi eli ns. toiminnan tapa kävi ilmi. Perinteen mukaan Joulupojat ovat vuorissa asustelevien peikkojen Grýlan ja Leppalúðin pojat. Lisäksi Joulupojat esiintyvät usein Joulukissan rinnalla. Joulukissan sanotaan syövän lapsia, jotka eivät saa uusia vaatteita ennen joulua. Nykyaikana Joulupoikia kuvaillaan hyväntahtoisemmiksi ja he ovat verrattavissa Joulupukkiin ja muihin vastaaviin hahmoihin. Viimeisten kolmentoista yön aikana ennen jouluaattoa Joulupojat käyvät jättämässä lahjoja (tai perunoita jos lapsi on käyttäytynyt huonosti) lasten ikkunalaudoille laittamiin kenkiin
Noituri

Noituri (puol. Wiedźmin, engl. The Witcher) on puolalaisen Andrzej Sapkowskin kirjoittama fantasiakirjasarja, johon kuuluu kaksi novellikokoelmaa ja kuusi romaania. Sarjan päähenkilö on noituri Geralt Rivialainen. Noiturit ovat mutantteja, joiden kyvyt ylittävät normaalin ihmisen rajat ja jotka surmaavat hirviöitä maksua vastaan. Kirjasarjan pohjalta on tehty elokuva ja televisiosarja, kolme videopeliä (The Witcher, The Witcher 2: Assassins of Kings ja The Witcher 3: Wild Hunt) sekä sarjakuvia. Suomeksi sarjaa julkaisee WSOY ja sitä kääntää Tapani Kärkkäinen. Sarjasta on suomennettu tähän mennessä kaikki seitsemän alkuperäistä osaa, joihin kuuluu kaksi novellikokoelmaa sekä viisi romaania. Ensimmäinen osa Viimeinen toivomus voitti Tähtifantasia-palkinnon vuonna 2011. Toinen osa Kohtalon miekka oli ehdolla Tähtifantasia-palkinnon saajaksi ja voitti 12 osumaa -tunnustuspalkinnon vuonna 2012. Noituri-tarinat koostuvat kahdesta novellikokoelmasta, jotka julkaistiin suomeksi kronologisessa eikä alkuperäisessä julkaisujärjestyksessä. Tarinat pohjustavat viiden romaanin muodostamaa Noituri-saagaa
Joel Prpic

Joel Melvin Prpic (kroatiaksi Joel Prpić; s. 25. syyskuuta 1974 Sudbury, Ontario, Kanada) on kroatialais-kanadalainen entinen ammattilaisjääkiekkoilija, pelipaikaltaan keskushyökkääjä. Melko jäähyherkkä Prpic oli peräti 200 cm pitkä ja 102 kg painava. Hän pelasi NHL:ssä yhteensä 18 runkosarjaottelua tehden kolme syöttöpistettä sekä keräten neljä jäähyminuuttia. Prpic pelasi sittemmin myös seitsemän kautta Japanissa ja kolme Itävallan liigassa. Hän jatkaa kuitenkin jääkiekon pelaamista edelleen amatööriliiga ACH:n Brantford Blastissa, jonka varakapteenina Prpic toimii. Prpic pelasi kaudella 1991–1992 kotikaupungissaan Sudbury Cubsin joukkueessa, jonka jälkeen hän vietti kauden 1992–1993 MWJHL-joukkue Waterloo Siskinsissa. Boston Bruins varasi Prpicin 233. pelaajana NHL:n varaustilaisuudessa 1993. Hän pelasi vuodet 1993–1997 St. Lawrence Universityn joukkueessa
Juan Carlos Romanín

Juan Carlos Romanín (s. 4. marraskuuta 1954 Sarandi) on argentiinalainen roomalaiskatolinen piispa. Hän liittyi salesiaaneihin 21. joulukuuta 1978 ja sai pappisvihkimyksensä 24. lokakuuta 1981. Hänet nimitettiin Río Gallegosin piispaksi 25. lokakuuta 2005, ja piispaksi vihkiminen seurasi 17. joulukuuta. Pääkonsekraattorina toimi Agustín Roberto Radrizzani, jota avustivat Esteban María Laxague ja Alejandro Antonio Buccolini. Romanín erosi tehtävistään hiippakuntansa johdossa 18. huhtikuuta 2012 terveyssyistä
San Franciscon kaupungintalo

San Franciscon kaupungintalo (engl. San Francisco City Hall) on San Franciscon kaupungin kaupungintalo. Alkuperäinen kaupungintalo valmistui vuonna 1899, mutta se tuhoutui maan tasalle vuoden 1906 maanjäristyksessä. Uuden talon rakentaminen aloitettiin vuonna 1913, ja se saatiin valmiiksi vuonna 1915. Kaupungintalon uudelleenrakentaminen maksoi silloin noin 3,4 miljoonaa Yhdysvaltain dollaria. Rakennuksessa on neljä kerrosta ja se on 93,73 metriä korkea. Kaupungintalon kupoli on maailman viidenneksi suurin. Kaupungintalon arkkitehtina toimi amerikkalainen arkkitehti Arthur Brown, Jr. ja rakennuksen patsaat veisti ja suunnitteli kuvanveistäjä Henri Crenier. San Franciscon kaupungintalo edustaa tyyliltään amerikkalaista renessanssia. Rakennus on melkein kokonaan rakennettu graniitista ja hiekkakivestä. San Franciscon kaupungintalo on esiintynyt lukuisissa elokuvissa ja televisiosarjoissa
Serra de Tramuntana

Serra de Tramuntana on vuoristo Mallorcan saarella, Espanjassa. Se on lounas-kaakkosuuntainen ja muodostaa saaren pohjoisosan. Puig Major (1 445 m) on vuoriston ja samalla Baleaarien korkein kohta. Serra de Tramuntana on jyrkkärinteinen vuoristo, joka kohoaa Mallorcan luoteisrannan suuntaisesti. Siitä voidaan erottaa kolme aluetta, keskiosissa on korkeimmat vuoret, pohjoisosaa halkovat monet lyhyet ja kapeat laaksot ja eteläosassa laaksot ovat leveämpiä eikä rinteet ole niin jyrkkiä kuin muualla vuoriston alueella. Vuoriston korkeimmat huiput, 1 445 metrin korkuinen Puig Major ja 1 365 metrin korkuinen Puig de Massanella, sijaitsevatkin vuoriston keskiosissa. Serra de Tramuntanan erityispiirteenä ovat karstimuodostelmat. Serra de Tramuntanan ilmasto on vuoristoinen; ilmankosteus ja sadanta ovat korkeita ja lumisateitakin esiintyy. Lämpötilat ovat matalampia kuin saaren muissa osissa. Vuoden keskilämpötila on korkeimmilla alueilla vain 10 astetta, ja sademäärä vuoristossa on yli tuhat millimetriä vuodessa. Alue voidaan jakaa viiteen ekosysteemiin. Rannikkovesissä on Posidonia-sukuisten kasvien hallitsemia niittyjä, joita halkovat vedenalaiset luolat ja niiden erikoistuneet eliöyhteistöt
Len Shackleton

Seurajoukkueuran tilastot kattavat vain kansalliset sarjat. Leonard Francis Shackleton (3. toukokuuta 1922 – 27. marraskuuta 2000) oli englantilainen jalkapalloilija. Hän oli pelipaikaltaan välihyökkääjä. Shackleton pelasi urallaan muun muassa Sunderlandissa ja Newcastle Unitedissa. Hänet tunnetaan yleisesti myös nimellä Clown Prince of Football (suom. Jalkapallon klovniprinssi), sillä häntä pidetään yhtenä englantilaisen jalkapalloilun suurimmista viihdyttäjistä. Shackleton liittyi Arsenalin juniorijoukkueeseen 1938 ja työskenteli samalla seuran kenttähenkilökunnassa. Hän ei kuitenkaan saanut ammattilaissopimusta. Shackleton palasi kotikaupunkiinsa ja syksyllä 1940 teki sopimuksen 2. divisioonassa pelaavan Bradford Park Avenuen kanssa
Säynätsalon kunnantalo

Säynätsalon kunnantalo on Jyväskylässä entisessä Säynätsalon kunnassa sijaitseva Alvar Aallon suunnittelema rakennus. Sen rakentaminen aloitettiin vuonna 1949 ja käyttöönsä kunnantalona se vihittiin vuonna 1952. Säynätsalon kunnantalo on Aallon arvostetuimpia töitä, ja se nostetaan usein esille puhuttaessa rakennusaikakauden arkkitehtuurista. Rakennuksessa toimii myös Säynätsalon kirjasto. Kunnantalokäytöstä rakennus poistui vuoden 1993 alussa, kun Säynätsalo liittyi Jyväskylän kaupunkiin. Nykyisin entisen kunnantalon tiloja on mahdollista vuokrata esimerkiksi kokouskäyttöön ja rakennuksesta löytyy myös joitain varattavia vierashuoneita majoituskäyttöön.
Tom Shakespeare

Thomas William Shakespeare (s. 11. toukokuuta 1966) on brittiläinen sosiologi. Hänellä on akondroplasia. Shakespeare on opiskellut Radley Collegessa ja Cambridgen yliopiston Pembroke Collegessa ja suorittanut Master of Philosophy -tutkinnon Cambridgen King’s Collegessa vuonna 1991. Opiskeluaikana hän oli televisiodokumentissa, jossa käsiteltiin hänen lyhytkasvuisuuttaan. Ohjelmassa oli myös hänen isänsä William Geoffrey Shakespeare (k. 1996), joka on maineikas lääkäri ja myös lyhytkasvuinen. Shakespeare on opettanut sosiologiaa Sunderlandin yliopistossa vuodesta 1993, ja hän palasi King's Collegeen vuonna 1995 tekemään väitöskirjaa. Hän työskentelee myös vammaisten oikeuksien hyväksi, kirjoittaa vammaisuudesta, perinnöllisyydestä bioetiikasta ja on ollut mukana kirjoittamassa teosta The Sexual Politics of Disability (1996). Hän on toiminut tutkijana Newcastlen yliopistossa. Shakespeare opiskeli yhteiskuntatieteitä Cambridgen yliopistossa
Bhoja Airin lento 213

Bhoja Airin lento 213 oli pakistanilaisen Bhoja Airin kotimaan reittilento. Boeing 737-200 syöksyi maahan lähellä Islamabadia Pakistanissa 20. huhtikuuta 2012. Viranomaisten mukaan koneessa oli 127 ihmistä. Kenenkään ei uskota selviytyneen onnettomuudesta. Kone oli matkalla Karachin Jinnahin kansainväliseltä lentoasemalta Islamabadiin. Viranomaisten mukaan kone syöksyi maahan 10 kilometriä ennen Islamabadin Benazir Bhutton kansainvälistä lentoasemaa. Onnettomuus on Pakistanin toiseksi pahin lento-onnettomuus.
Fosforitrijodidi

Fosforitrijodidi (PI3) on epäorgaaninen molekyyliyhdiste. Yhdistettä käytetään orgaanisessa synteesissä alkyylijodidien valmistuksessa. Fosforitrijodidi on huoneenlämpötilassa punaisia kiteitä. Se liukenee hiilidisulfidiin, mutta hajoaa vedessä fosforihapoksi ja vetyjodidiksi. Tyypillisesti fosforitrijodidia valmistetaan valkoisesta fosforista ja jodista kuumentamalla niitä hiilidisulfidin toimiessa liuottimena. Toinen tapa valmistaa yhdistettä on kaliumjodidin ja fosforitrikloridin välinen reaktio. Fosforitrijodidi reagoi alkoholien kanssa, jolloin muodostuu alkyylijodideja.
Vinmonopolet

Vinmonopolet (suom. viinimonopoli, norjan puhekielessä Polet) on Norjan valtion omistama alkoholijuomien jälleenmyyjä. Vinmonopoletilla on yksinoikeus alkoholijuomien myymiseen, joiden alkoholipitoisuus ylittää 4,75 tilavuusprosenttia. Vuonna 2007 yritys myi 71,1 miljoonaa litraa alkoholia.
UTA:n lento 772

UTA:n lento 772 oli ranskalaisen lentoyhtiön Union des Transports Aériensin reittilento Kongon tasavallan Brazzavillestä Tšadin N’Djamenan kautta Pariisiin. Libyan tiedustelupalvelun asettama pommi räjäytti sitä lentäneen DC-10-koneen Nigerin yllä 19. syyskuuta 1989. Turmassa kuolivat koneen kaikki 156 matkustajaa ja 15 miehistön jäsentä. Ranskan viranomaiset epäilivät terroritekoa Libyan hallituksen kostoksi Ranskan osallistumisesta Libyan ja Tšadin väliseen konfliktiin. Maaliskuussa 1999 ranskalainen tuomioistuin tuomitsi iskusta kuusi libyalaista poissaolevina elinkautiseen vankeuteen. Yksi tuomituista oli Libyan tiedustelupalvelun johtajana toiminut Muammar Gaddafin lanko Abdullah Sanussi. Heinäkuussa 1999 Libyan hallitus maksoi uhrien omaisille 200 miljoonan frangin korvauksen. Myöhemmin Libya suostui maksamaan vielä lisäkorvauksia. Lentokoneen turmapaikka sijaitsee Ténérén autiomaassa Termitvuoriston koillispuolella. Uhrien omaiset pystyttivät sinne vuonna 2007 muistomerkin, joka esittää kompassin sisällä olevaa DC-10:iä.
Ludvig II (Unkari)

Ludvig II (unk. II. Lajos); (1. heinäkuuta 1506 Budan linna, Unkarin kuningaskunta – 29. elokuuta 1526 Mohácsin taistelu) oli Unkarin ja Böömin kuningas vuosina 1516–1526. Ludvig II seurasi kuninkaana isäänsä Vladislav II:ta. Unkari oli hänen valtaan noustessaan taloudellisissa vaikeuksissa ja maata uhkasi Osmanien valtakunta. Ludvig II sai surmansa Suleiman Suuren johtamia osmaneja vastaan käydyssä Mohácsin taistelussa, jossa hän hukkui paetessaan Csele-jokeen. Ludvig II jäi Unkarin Jagellojen dynastian viimeiseksi hallitsijaksi ja hänen kuolemansa jälkeen valittiin kaksi kilpailevaa kuningasta, Ferdinand I ja János Szapolyai. Ludvig oli isänsä Unkarin ja Böömin kuningas Vladislav II:n ja tämän kolmannen puolison, ranskalaisen kreivitär Anne de Foix-Candalen (1484–1506) ainoa poika. Hän syntyi keskosena ja häntä pidettiin aluksi lämpimänä teurastettujen eläinten ruhojen sisällä. Lapsena hän oli sairaalloinen, mutta häntä pidettiin toisaalta älykkäänä
Orient

Orient (lat. oriri ’nousta’ > oriens ’itä’), suomeksi Orientti, Itämaat, viittaa Aasian alueisiin, etenkin Lähi-itään. Orient voi myös tarkoittaa:
Betty Comden

Betty Comden, alk. Elizabeth Bazya Cohen (3. toukokuuta 1917 New York – 23. marraskuuta 2006 New York) oli yhdysvaltalainen sanoittaja, teatterikäsikirjoittaja ja näyttelijä. Hänet tunnetaan parhaiten pitkästä yhteistyöstään Adolph Greenin kanssa. Comden ja Green käsikirjoittivat ja sanoittivat Broadway-näytelmiä näytellen itse useissa niistä. He olivat tunnettuja komedioistaan ja erityisesti satiirin käytöstään. Elizabeth Cohen syntyi New Yorkin Brooklynissä vuonna 1919. Hän opiskeli New Yorkin yliopistossa. 1930-luvun lopulla hän tutustui Adolph Greeniin, joka oli Comdenin tavoin etsimässä itselleen agenttia teatteriuransa aloittamiseksi. Uransa alkuaikana Comden ja Green esiintyivät yökerhokoomikoina The Revuers -nimisessä ryhmässä, johon kuului myös muun muassa Judy Holliday. Ensimmäisen Broadway-näytelmänsä he kirjoittivat vuonna 1944 yhdessä Leonard Bernsteinin ja Jerome Robbinsin kanssa; tuotannon nimeksi tuli On the Town ja se oli kaikkien neljän laulunkirjoittajan Broadway-debyytti
Maltan saarto

Maltan saarto oli toisessa maailmansodassa akselivaltojen ja liittoutuneiden välinen taistelu Maltan hallinnasta. Saksa ja Italia pelkäsivät, että liittoutuneiden koneet ja laivat uhkaisivat Maltalta käsin huoltoyhteyksiä maiden sotiessa Pohjois-Afrikassa. Saksalaiset suunnittelivat operaatio Herkulesta, jonka tarkoituksena oli valloittaa Malta. Maltan saarrosta ja saaren pommituksista huolimatta liittoutuneiden saattueet onnistuivat huoltamaan maltalaisia joukkoja, jotka pitivät puolensa saksalaisia ja italialaisia vastaan ja estivät akselivaltojen maihinnousun. Malta oli liittoutuneille tärkeä, koska siellä sijaitsi ainoa tukikohta Gibraltarin ja Egyptissä sijaitsevan Aleksandrian välillä. Saarilla oli suuri merkitys Ison-Britannian kehityksessä kauppamatkoilla. Maltan saaret antoivat liittoutuneille mahdollisuuden sotilaalliseen toimintaan ja hyökkäyksiin keskisen Välimeren alueella. Maltan puolustusta luonnehdittiin heikoksi tai lähes olemattomaksi. Iso-Britannia siirsi Välimeren-laivaston tukikohdan Vallettasta Aleksandriaan lokakuussa 1939. Tämä johtui Maltan hallituksen lausunnosta, jonka mukaan Maltaa pystyttiin puolustamaan Aleksandriasta käsin yhtä tehokkaasti. Saarto alkoi 11. kesäkuuta 1940
Biryani

Biryani, birijani, tai beriani on riisiruoka, joka koostuu mausteista, riisistä (yleensä basmatiriisistä) ja lihasta, kalasta, kananmunista tai vihanneksista. Nimi juontuu persian kielen sanasta beryā(n) (pers. ‏بریان‎), joka tarkoittaa "paistettua". Intiassa erityisesti Hyderabad on tunnettu paikallisesta biryanistaan, joka sisältää erityisen paljon mausteita. Kaupunki on melko lailla synonyymi biryanille. Sekä Intiassa että Pakistanissa biryaniin voidaan lisätä myös perunakuutioita, mutta tämä jakaa kansaa molemmissa maissa.
Kantaverkko

Kantaverkko on sähkönsiirron valtakunnallinen suurjänniteverkko, jonka tehtävänä on jakaa sähköä maan kaikkiin osiin. Sähköä tuottavat voimalaitokset on yhdistetty kantaverkkoon joko suoraan tai välillisesti. Suomen kantaverkkoa hallinnoi valtionenemmistöinen yhtiö Fingrid. Se käyttää valtakunnallisessa sähkönsiirrossa 400, 220 ja 110 kilovoltin (kV) voimajohtoja. Kantaverkon voimajohdot ovat pääasiassa avojohtoja, kaapeleiden käyttö on kalleutensa vuoksi vähäistä. Kantaverkkoon kuuluu yhteensä noin 14 000 kilometriä suurjännitejohtoa, yli puolet siitä on 110 kV:n johtoa. Verkko muodostaa useita silmukoita, joten häiriö yhdellä verkon osuudella ei vaikuta laajempaan sähkönjakeluun. Suomen kantaverkko sai alkunsa Imatran vesivoimalaitoksen ja sen Turkuun sekä Helsinkiin yhdistäneen Rautarouva-linjan rakentamisen yhteydessä. Kuitenkin Suomen erityisenä piirteenä on vesivoimalaitosten sijaitseminen pääosin maan pohjoisosassa. Sähkönsiirtoinfrastruktuuria tarvitaan sähkön siirtämiseksi pohjoisesta kohti maan eteläosaa, johon asukkaat ja teollisuusyritykset ovat pääosin keskittyneet. Kantaverkon merkittävin runkolinja kulkee Oulusta Alajärvelle. Suomessa sijaitsee ydinvoimaloita kahdella suunnalla, lähellä Poria länsirannikolla ja lähellä Loviisaa etelärannikolla
Géza II

Géza II (1130 – 31. toukokuuta 1162) oli Unkarin, Kroatian ja Dalmatian kuningas vuosina 1141–1162. Gézan vanhemmat olivat Unkarin Árpád-sukuinen kuningas Béla II Sokea (n. 1109–1141) ja Serbian ruhtinaan Uroš I:n tytär Jelena (unk. Ilona; 1109 jälkeen – 1146 jälkeen). Hänellä oli kolme veljeä, joista kaksi – László (Ladislaus II) ja István (Tapani IV) – olivat myöhemmin Unkarin kuninkaina, kolmas veli Álmos kuoli lapsena, sekä kaksi sisarta, Elisabet (unk. Erzsébet) tai Gertrud, joka avioitui Puolan herttuan Mieszko III:n kanssa, sekä Sofia (unk. Zsófia), joka kihlattiin Saksan keisarin Konrad III:n pojan kanssa mutta päätyi lopulta Admontin luostariin nunnaksi. Béla II oli lapsesta pitäen sokeana ollut koko ajan riippuvainen toisten avusta, ja valta oli paljolti kuninkaan lähipiirin, etenkin kuningatar Ilonan käsissä. Tämä jatkui, kun Bélan kuoltua vain 32-vuotiaana, mahdollisesti alkoholismin seurauksiin, vanhin poika Géza nostettiin valtaistuimelle 11-vuotiaana. Kuningatar Ilonan ohella korkean aseman hovissa sai hänen veljensä, Serbian Uroš I:n poika Beloš Vukanović, joka muutti perheineen Unkariin Serbiasta, missä hallitsi hänen ja kuningatar Ilonan veli Uroš II. Hänet mainitaan asiakirjoissa milloin baanin, milloin palatiinin (nádor) viran haltijana
Nicholas Chia

Nicholas Chia Yeck Joo (kiin. 谢益裕; 8. huhtikuuta 1938 Singapore – 17. joulukuuta 2024) oli singaporelainen roomalaiskatolinen arkkipiispa. Hänet vihittiin papiksi 26. tammikuuta 1964 ja nimitettiin Singaporen arkkipiispaksi 15. toukokuuta 2001. Piispaksi vihkiminen seurasi 7. lokakuuta. Pääkonsekraattorina toimi Adriano Bernardini, jota avustivat Gregory Yong Sooi Ngean ja Anthony Soter Fernandez. Chia jäi eläkkeelle 20. toukokuuta 2013
Jesse Welling

Jesse Welling (s. 20. huhtikuuta 1977 Helsinki) on suomalainen entinen jääkiekkoilija ja jääkiekon SM-liigajoukkue Pelicansin apuvalmentaja. Hän on toiminut aiemmin JYPin apuvalmentajana ja joukkueenjohtajana, Rauman Lukon apuvalmentajana kausina 2012–2019 ja Kiekko-Vantaan päävalmentajana kaudella 2019–2020. Welling on kotoisin Espoon Tapiolasta. Jääkiekkouransa Welling aloitti Helsingin Jokereissa, mutta pelasi kasvattajaseurassaan SM-liigassa vain yhden runkosarjaottelun. Welling pelasi aktiiviurallaan SM-liigassa myös Espoon Bluesissa, Tampereen Ilveksessä, Lappeenrannan SaiPassa, Jyväskylän JYPissä sekä Lahden Pelicansissa. Niin ikään SM-liigassa pelannut Semir Ben-Amor on Wellingin velipuoli. 2 Bryggman (C) |3 Kangasniemi |4 Johannesen |5 Junkkari |6 Kumpula | |7 Kalynuk |9 Bareš |15 T. Poletín |19 Lasch |20 Hirvonen |22 Paqvalin |29 Väänänen |30 Jokinen |30 Lindbom |41 Lattu |41 F. Poletín |44 Käyhkö |45 Kettunen |47 Jordán (A) |55 Riihinen |62 Enlund |64 Amhandi |68 Kumpulainen |71 Tukiainen |72 Carlsson |74 Teutari |78 Falk |83 Luhanka |87 Nieminen |88 Lindfors |89 Tyrväinen (A) |91 Vilén (A) |92 Chrons |92 Lawrence |92 VirtanenValmentajat Kapanen – Taipale – Virta – Pasuri – Nakari – Kärki
Operaatio Countenance

25. elokuuta – 17. syyskuuta 1941 Iranin keisarikunta Liittoutuneiden voitto Neuvostoliitolle Pohjois-IranBritannialle Etelä-Iran Reza Pahlavi luopui kruunusta valtaan nostettiin tämän poika Mohammad Reza Pahlavi Neuvostoliitto Britannia Brittiläinen Intia Australia Iranin keisarikunta Dmitri T. Kozlov Sergei Trofimenko Edward Quinan William Slim Archibald Wavell Reza Pahlavi Ali Mansur Mohammad-Ali Foroughi Gholamali Bayandor † Ahmad Nakhjevan Mohammad Shahbakhti 3 armeijaa 2 divisioonaa ja 3 prikaatia 9 divisioonaa60 lentokonetta 40 kaatunutta ja 3 tuhoutunutta lentokonetta 22 kaatunutta, 50 haavoittunutta ja 1 panssarivaunu tuhoutunut noin 800 kaatunutta200 surmattua siviiliä2 tykkivenettä upotettu4 vaurioitunutta tykkivenettä6 lentokonetta tuhoutunut Operaatio Countenance oli toisessa maailmansodassa sotilasoperaatio, jossa liittolaiset Neuvostoliitto ja Britannia valtasivat Iranin ja ottivat sen valvontaansa. Saksan aloitettua 22. kesäkuuta 1941 hyökkäyksensä Neuvostoliittoon Neuvostoliitto tarvitsi kipeästi sotamateriaalia torjuakseen hyökkäyksen. Saattuereitti Islannista Murmanskiin ja Arkangeliin ei kyennyt täyttämään tarvetta, ja lisäksi se oli akselivaltojen toiminnan ulottuvilla. Yhdysvallat toimitti lisäksi jonkin verran materiaalia Vladivostokiin, mutta se oli heikkojen liikenneyhteyksien päässä kaukana taistelutoimista. Iranin šaahi Reza Pahlavi oli akselimielinen eikä antanut neuvostojoukoille tai liittoutuneille kauttakulkulupaa maan läpi. Britit ja Neuvostoliitto miehittivät maan operaatio Countenancessa vuonna 1941. Taistelu alkoi 25. elokuuta 1941 ja päättyi 17
Sammon taonta

Sammon taonta on Akseli Gallen-Kallelan tekemä realismia edustava Kalevala-aiheinen maalaus, joka kuvaa Sammon tekoa. Akseli Gallen-Kallela maalasi teoksen vuonna 1893 viettäessään perheensä kanssa kesää Savossa. Öljyväreillä kankaalle maalatun teoksen koko on 200 × 152 cm ja se kuuluu Ateneumin taidemuseon kokoelmiin. Gallen-Kallela etsi töilleen sopivia, aidon oloisia ympäristöjä kiertäen eri puolin Suomea. Minna Canthin neuvomana hän siirtyi perheineen kesäksi 1893 Savoon Vehmersalmelle, Mustaharjun tilalle. Siellä hän maalasi Kalevalan kymmenennen runon inspiroimana Sammon taonta -teoksensa. Taiteilijan vaimo Mary Gallen-Kallela toimi puvustajana sekä lavastajana ja samana kesänä syntyikin myös kaunis muotokuva Marysta Vehmersalmen kallioisissa maisemissa.
Kiviak

Kiviak on perinteinen grönlantilainen talviruoka, joka valmistetaan laittamalla ruokkilintuja nyljetyn hylkeen sisälle. Noin 500 ruokkia laitetaan hylkeennahkaan kokonaisina, poistamatta nokkia, jalkoja tai höyheniä, ja ilma pyritään poistamaan mahdollisimman huolellisesti nahan sisältä. Tämän jälkeen nahka ommellaan kiinni ja sinetöidään rasvalla ja päälle asetetaan suuri kivi, jotta hylje pysyisi mahdollisimman tiiviinä. Useiden kuukausien aikana linnut fermentoituvat ja niitä syödään talvisaikaan, erityisesti syntymäpäivillä ja häissä. Kiviakin valmistamista on esitelty BBC:n Human Planet -sarjassa vuonna 2011.